Γιώργος Σκαρτάδος

Ο Γιώργος Σκαρτάδος (Ρόδος, 7 Απριλίου 1960) είναι Έλληνας πρώην διεθνής ποδοσφαιριστής που αγωνίστηκε κατά καιρούς, σε διαφορετικές θέσεις στο χώρο της άμυνας και του κέντρου. Έχει συνδέσει την καριέρα του περισσότερο με τον ΠΑΟΚ στον οποίο αγωνίστηκε επί μία δεκαετία. Κατά τη διάρκεια της παρουσίας του στην Α΄ Εθνική συμμετείχε σε 478 αγώνες και σημείωσε 108 τέρματα ενώ έπαιζε σε μεσοαμυντικές θέσεις, επιδόσεις που τον κατατάσσουν ανάμεσα στους κορυφαίους της πρώτης κατηγορίας σε συμμετοχές και τέρματα, διαχρονικά.Super League 2011-12: onsports.gr Οι «χρυσοί» αριθμοί (27-08-2011)sports.in.gr Αφιέρωμα στην ιστορία του ελληνικού ποδοσφαίρου ενόψει της νέας περιόδου

O Σκαρτάδος ήταν για χρόνια αρχηγός του ΠΑΟΚ, αλλά και στον Ολυμπιακό το 1995–96. Ξεκίνησε ως δεξιός πλάγιος αμυντικός και μετέπειτα διακρίθηκε ως μέσος. Στη δύση της καριέρας του αγωνίστηκε στη θέση του λίμπερο τόσο στον Ολυμπιακό όσο και στον Ηρακλή.Πως έφτασε ο Σκαρτάδος να ψήνει σουβλάκια στην Τούμπα - sportstonoto.gr

 Καριέρα 
 Α.Σ. Ρόδος 
Έκανε τα πρώτα ποδοσφαιρικά του βήματα στην δεύτερη ομάδα του Α.Σ. Ρόδου, όπου εντάχθηκε το 1975. Ξεκίνησε την επαγγελματική του καριέρα ως δεξιός πλάγιος αμυντικός την επόμενη αγωνιστική περίοδο (1976–77) σε ηλικία μόλις 16 ετών.. Mε τον Μιχάλη Μπέλλη, τον προπονητή που τον ανέδειξε, ήταν βασικός στην πορεία της ομάδας στη Β' Εθνική. Mε την Ρόδο αγωνίστηκε στην Α΄ Εθνική για τρεις αγωνιστικές περιόδους συνολικά (1978–79, 1979–80 και 1981–82).

 ΠΑΟΚ 
Το καλοκαίρι του 1982, εκδήλωσαν ενδιαφέρον για την απόκτηση του ο Ολυμπιακός, ο Παναθηναϊκός και ο ΠΑΟΚ. Ο προπονητής του στη Ρόδο και παλαίμαχος ποδοσφαιριστής του ΠΑΟΚ, Μιχάλης Μπέλλης, τον παρότρυνε να ενταχθεί στον Δικέφαλο του Βορρά καθώς εκτιμούσε ότι θα έπαιρνε περισσότερο χρόνο συμμετοχής. Ο τότε πρόεδρος της ΠΑΕ ΠΑΟΚ Γιώργος Παντελάκης, αναζητούσε έναν ποιοτικό ποδοσφαιριστή στη θέση του δεξιού πλάγιου αμυντικού, καθώς ο Γιάννης Γούναρης αποχωρούσε από την ομάδα μετά από δώδεκα χρόνια και πήγαινε στον Ολυμπιακό. Η μεταγραφή στοίχισε 10 εκατομμύρια δραχμές, ποσό σημαντικό για την εποχή εκείνη. To ντεμπούτο του με τη φανέλα του ΠΑΟΚ πραγματοποιήθηκε κόντρα στη γαλλική Σοσό (1–0) σε αγώνα για το Κύπελλο ΟΥΕΦΑ που διεξήχθη στην Τούμπα (15/9/1982), υπό τις οδηγίες του Γερμανού προπονητή Χάνς Χέερ και με συμπαίκτες μερικές σπουδαίες φυσιογνωμίες του συλλόγου όπως οι Κούδας, Ιωσηφίδης, Δαμανάκης, Φούρτουλα.

Ο Σκαρτάδος αγωνίστηκε για μία δεκαετία στον ΠΑΟΚ, κατακτώντας ένα Πρωτάθλημα, το 1985. Στο διάστημα που αγωνίστηκε στον ΠΑΟΚ (1982–1992) κατέγραψε συνολικά 342 εμφανίσεις σε όλες τις διοργανώσεις πετυχαίνοντας 112 τέρματα, επιδόσεις που τον κατατάσσουν όγδοο σε συμμετοχές και τέταρτο σκόρερ στην ιστορία του συλλόγου. Συγκεκριμένα είχε 265 συμμετοχές με 84 τέρματα στην Α΄ Εθνική, 59 συμμετοχές με 24 τέρματα στο Κύπελλο και 18 συμμετοχές με 4 τέρματα στις ευρωπαϊκές διοργανώσεις. Έχει αναδειχθεί πρώτος σκόρερ της ομάδας σε 6 αγωνιστικές περιόδους που είναι οι περισσότερες από οποιονδήποτε άλλον ποδοσφαιριστή στην ιστορία του ΠΑΟΚ.Αφιέρωμα στο Γιώργο Σκαρτάδο! - Paokmania.Gr

Ξεκίνησε την καριέρα του αρχικά στη θέση του δεξιού πλάγιου αμυντικού, όμως μετατοπίστηκε στη συνέχεια στο χώρο της μεσαίας γραμμής, όπου μπόρεσε να αναδείξει την υψηλή ποδοσφαιρική του ποιότητα. Υπήρξε ένας ολοκληρωμένος κεντρικός μέσος με πολυδιάστατο τρόπο παιχνιδιού, καθώς κατείχε τόσο αμυντικές, όσο και επιθετικές αρετές. Είχε την ευχέρεια να διατηρεί σε υψηλά επίπεδα την απόδοση του ανεξάρτητα από την θέση ή τον ρόλο που του ανέθετε ο εκάστοτε προπονητής του στον αγωνιστικό χώρο. Ήταν δεινός εκτελεστής πέναλτι και σημείωσε συνολικά 27 εύστοχα χτυπήματα (σε 33 εκτελέσεις - 81.8% ποσοστό επιτυχίας) που είναι τα περισσότερα που έχει πετύχει ποδοσφαιριστής του ΠΑΟΚ έως σήμερα. To 1984, η Κόμο που μόλις είχε προβιβαστεί στη Σέριε Α, προσέφερε 80 εκατομμύρια δραχμές στoν ΠΑΟΚ για να τον αποκτήσει, αλλά η πρόταση απορρίφθηκε. Αξιομνημόνευτη στιγμή της καριέρας του στον ΠΑΟΚ ήταν όταν μάρκαρε με προσωπική άμυνα μαν-του-μαν τον Ντιέγκο Μαραντόνα, στους δύο αγώνες του ΠΑΟΚ με τη Νάπολι το 1988 και είχε σκοράρει κιόλας στον επαναληπτικό της Τούμπας (1–1) ισοφαρίζοντας το γκολ του Καρέκα. H τελευταία φορά που φόρεσε τη φανέλα του ΠΑΟΚ σε επίσημο αγώνα ήταν στις 16/5/1992. H τότε διοίκηση του Θωμά Βουλινού τον άφησε ελεύθερο.

Ο Σκαρτάδος θεωρείται δικαιωματικά ως ένας από τους σημαντικότερους ποδοσφαιριστές στην ιστορία του συλλόγου και κατά γενική ομολογία ο κορυφαίος της δεκαετίας του 1980 σε διάρκεια και προσφορά. Το 2015 φόρεσε τα ασπρόμαυρα ξανά, σε ένα φιλικό παιχνίδι του ΠΑΟΚ με την Εθνική Ελλάδος του 2004, για φιλανθρωπικό σκοπό, στο γήπεδο της Τούμπας.- Όταν ο Γιώργος Σκαρτάδος «αποχαιρετούσε» την Τούμπα  - metrosport.gr

 Ηρακλής 
Το 1992, μετακινήθηκε στον Ηρακλή όπου παρέμεινε για τρία χρόνια, αγωνιζόμενος πλέον ως λίμπερο, με προπονητη τον Ολλανδό Τάις Λίμπρεχτς, ο οποίος τον θεωρούσε ως τον Φρανκ Ράικαρτ της εποχής.Σκαρτάδος: «Ο Λίμπρεχτς με θεωρούσε τον Ράικαρντ της εποχής» - metrosport.gr Με τον Ηρακλή, έπαιξε σε 94 αγώνες Α΄ Εθνικής, σημείωσε 16 τέρματα και φορούσε το περιβραχιόνιο του αρχηγού, μαζί με παίκτες όπως οι Ιβάν Γιοβάνοβιτς και Χρήστος Κωστής. Την αγωνιστική περίοδο 1994–95 αναδείχθηκε καλύτερος Έλληνας ποδοσφαιριστής του Πρωταθλήματος στα Ποδοσφαιρικά βραβεία ΠΣΑΠ, μαζί με τον Γεωργιάδη του Παναθηναϊκού και τον Κασάπη της ΑΕΚ.

 Ολυμπιακός 
Το 1995, όντας 35 ετών, πραγματοποίησε μία ακόμα μεταγραφή και συνέχισε την καριέρα του στον Ολυμπιακό, όπου παρέμεινε για δύο αγωνιστικές περιόδους. Την πρώτη χρονιά καθιερώθηκε στην αμυντική γραμμή και ήταν από τους αρχηγούς της ομάδας. Το 1996, με την έλευση του Ντούσαν Μπάγεβιτς στην τεχνική ηγεσία, έχασε τη θέση του στην βασική ενδεκάδα και ο χρόνος συμμετοχής του περιορίσθηκε αισθητά. Kατέκτησε με τους ερυθρόλευκους το πρωτάθλημα της περιόδου  1996–97.

Ιάλυσος Ρόδου
Στον Ιάλυσο Ρόδου που συμμετείχε τότε στην Γ΄ Εθνική κατηγορία, έκλεισε την ποδοσφαιρική του καριέρα την αγωνιστική περίοδο 1997–98 που ήταν η τελευταία του ως ποδοσφαιριστής και ολοκληρώθηκε με τον προβιβασμό της ομάδας στην Β΄ Εθνική κατηγορία.Flashback: Όταν ο Γιώργος Σκαρτάδος οριστικοποιούσε τη μεταγραφή του στον Ιάλυσο (2020) - rodiaki.gr

 Eθνική Ελλάδας 
Ο Γιώργος Σκαρτάδος αγωνίστηκε με την Ελλάδα σε 26 αγώνες πετυχαίνοντας 3 γκολ. Η πρώτη του εμφάνιση πραγματοποιήθηκε στις 15 Μαΐου 1983 (Ουγγαρία – Ελλάδα 2–3).ΕΠΟ, Εθνική Ανδρών, συμμετοχές-γκολ

 Μετά το ποδόσφαιρο 
Μετά την απόσυρση του από την ενεργό αγωνιστική δράση, δραστηριοποιήθηκε ως προπονητής και μέχρι σήμερα έχει περάσει από τους πάγκους αρκετών ομάδων, κυρίως ερασιτεχνικών.

 Στατιστικά στοιχεία ανά περίοδο 
Σε συλλογικό επίπεδο
 Σύλλογος  Κατηγορία  Περίοδος  Συμμετοχές  Τέρματα Ρόδος Α΄ Εθνική  1978–79  27  3 1979–80  30  0  1981–82  30  2 Σύνολο875 ΠΑΟΚ Α΄ Εθνική 1982–83  32  2   1983–84  27  3  1984–85  29  11   1985–86  27  11   1986–87  19  8   1987–88  25  7   1988–89  21  6   1989–90  33  15   1990–91  23  12   1991–92  29  9  Σύνολο26584 Ηρακλής Α΄ Εθνική  1992–93  32  5  1993–94   29  5   1994–95   33  6  Σύνολο9416 Ολυμπιακός Α΄ Εθνική  1995–96  29  3   1996–97   3  0  Σύνολο323 Σύνολο καριέρας478108

Με την Εθνική
ΈτοςΣυμμετοχέςΤέρματα198310198531198681198750198881199210Σύνολο263

+ Τα τέρματα του Σκαρτάδου με την ΕθνικήΝο.ΗμερομηνίαΤόπος ΔιεξαγωγήςΑντίπαλοςΣκορΑποτέλεσμαΔιοργάνωση130 Οκτωβρίου 1985Στάδιο Κεμάλ Σταφά, Τίρανα Αλβανία1–11–1Προκριματικά Μουντιάλ 1986224 Σεπτεμβρίου 1986Ελ Μολινόν, Χιχόν Ισπανία1–31–3Φιλικός36 Απριλίου 1988Στάδιο Καραϊσκάκη, Πειραιάς Αυστρία2–12–2Φιλικός

 Τίτλοι - Διακρίσεις 
ΠΑΟΚ
 Πρωτάθλημα Ελλάδας: 1984–85

Ολυμπιακός
 Πρωτάθλημα Ελλάδας: 1996–97

Ατομικές
 Ποδοσφαιρικά βραβεία ΠΣΑΠ - Καλύτερος Έλληνας ποδοσφαιριστής ελληνικού πρωταθλήματος: 1994–95

 Παραπομπές 

 Εξωτερικοί σύνδεσμοι 
 EU-football.info - Ο Γιώργος Σκαρτάδος με την Εθνική
 Η καριέρα του Γιώργου Σκαρτάδου στο national-football-teams
 Το προφίλ του Γιώργου Σκαρτάδου στο transfermarkt

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Α.Σ. Ρόδου
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Χρήση προτύπου Πληροφορίες ποδοσφαιριστή χωρίς ύψος